เรื่องร้องเรียน (ร้องเรียน) วันที่ 2023-04-07 02:06:05 — แขวงแสมดำ เขตบางขุนเทียน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014260
ขอให้ตรวจสอบราคาจำหน่ายสินค้าและค่าธรรมเนียมเช่าพื้นที่จำหน่ายสินค้า บริเวณ ตลาดกรีนเวรร์ (ระบุตามผู้ร้องแจ้ง) (จากการตรวจสอบพบว่าเป็น ตลาดนัดกรีนเวลท์) ด้านหน้าห้างสรรพสินค้าบิ๊กซีพระราม 2 สาขา 2 แขวงบางขุนเทียน (ระบุตามผู้ร้องแจ้ง) (จากการตรวจสอบพบว่าเป็น แขวงแสมดำ) เขตบางขุนเทียน กรุงเทพมหานคร เนื่องจากผู้ร้องแจ้งว่า เจ้าของตลาด (ไม่ทราบชื่อ-นามสกุลและรายละเอียดของบุคคลดังกล่าว) ได้มีการสั่งให้ผู้ดูแลตลาด ซึ่งเป็นบุคคลเพศหญิง (ไม่ทราบชื่อ -นามสกุล) อายุประมาณ 40-50 ปี สูงประมาณ 150 เซนติเมตร สีผิวขาวเหลือง ได้นำหมวกและผ้ากันเปื้อนที่เจ้าของตลาดได้เป็นผู้กำหนด ออกมาจำหน่ายให้กับพ่อค้า แม่ค้าที่ได้นำสินค้ามาจำหน่ายภายในพื้นที่ตลาดในราคาชุดละ 150 บาท (หนึ่งร้อยห้าสิบบาทถ้วน) โดยได้ให้เหตุผลว่าเป็นนโยบายของตลาด และได้มีการพูดในลักษณะที่ข่มขู่กับพ่อค้า แม่ค้าว่าหากไม่ทำตามนโยบายที่กำหนด ก็จะไม่ให้นำสินค้ามาจำหน่ายภายในพื้นที่ตลาด อีกทั้งได้มีการเรียกเก็บค่าธรรมเนียมเช่าพื้นที่ในการจำหน่ายสินค้าโดยจะเรียกเก็บเงินจากพ่อค้าแม่ค้าในวันธรรมดาในราคาวันละ 160 บาท (หนึ่งร้อยหกสิบบาทถ้วน) และจะเรียกเก็บค่าธรรมเนียมเช่าพื้นที่ในวันเสาร์และวันอาทิตย์ในราคา 310 บาท (สามร้อยสิบบาทถ้วน) ซึ่งยังไม่รวมค่าไฟฟ้าและค่าเต็นท์แต่อย่างใด ผู้ร้องเห็นว่าเป็นการบีบบังคับให้พ่อค้าแม่ค้าให้ซื้อหมวกและผ้ากันเปื้อนและค่าธรรมเนียมเช่าพื้นที่ในราคาที่สูงจนเกินไป หรือหากเจ้าของตลาดต้องการให้เป็นระเบียบก็ควรที่จะเป็นการแจกหมวกและผ้ากันเปื้อนให้กับพ่อค้าแม่ค้า จากกรณีดังกล่าวผู้ร้องประสงค์ให้หน่วยงานที่เกี่ยวข้องดำเนินการตรวจสอบ เพื่อเป็นการบรรเทาความเดือดร้อนให้กับผู้ร้องต่อไป (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata